Държавен вестник, бр. 66, 2009 г., стр. 63

БРОЙ  66 	
Д Ъ Р Ж А В Е Н  В Е С Т Н И К 	
СТР.  63  
(5) Кореспонденцията от Народното събра­
ние, Президентството, Министерския съвет, 
депутати, министри, ръководители на ведом­
ства, председателите на Конституционния 
съд, Върховния касационен съд и Върховния 
административен съд, ръководители на поли­
тически партии и коалиции, ръководители на 
чуждестранни държавни институции и чуждес­
транни длъжностни лица, адресирана до главния 
прокурор, се регистрира, без да се разпечатва, 
след което незабавно се предава на началника 
на кабинета. Той разпорежда описването на 
получените материали в спомагателен дневник 
и ги докладва на главния прокурор, който оп­
ределя по-нататъшното им движение.
(6) Служба „Регистратура и деловодство“ се 
ръководи от завеждащ административна служба, 
който е пряко подчинен на главния секретар.
Раздел II
Служба „Архив“
Чл. 22. (1) Служба „Архив“ осигурява съх­
раняването на всички приключени дела и 
преписки, деловодни книги и други документи, 
подлежащи на съхранение.
(2) Освен дейността по ал. 1 служба „Архив“:
1. приема документи по опис за архивно 
запазване;
2. извършва експертиза на ценността на 
документите;
3. води за делата (архивните единици) книга 
за постъплението;
4. създава и поддържа справочен апарат 
за делата (архивните единици) и осъществява 
справки по тях;
5. участва със свои представители в комисии 
за унищожаване на дела, преписки и докумен­
ти с изтекъл срок на съхранение и осигурява 
изготвянето на съответните протоколи;
6. предава документите с историческо значе­
ние за съхранение в съответния държавен архив.
(3) В служба „Архив“ се води книга за по­
стъплението, в която се описват: поредният 
номер на описа, периодът и броят на архивните 
единици, предадени за съхранение, отчисленията 
на унищожените дела.
(4) Книгата за постъплението се води до 
приключване на страниците, след което се 
заменя с нова. Книгата се води и на електрон­
но-магнитен носител.
(5) Изнасянето на дела, деловодни книги и 
документи от архива за послужване се допуска 
само след разрешение на главния прокурор. На 
мястото на изваденото от архива дело се поставя 
картон заместител. Извадените от архива дела 
и документи се описват в специална книга и 
се следи за връщането им.
(6) Служба „Архив“ се ръководи от завеж­
дащ административна служба, който е пряко 
подчинен на главния секретар.
Г л а в а  п е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА АДМИНИСТРАЦИЯТА НА 
ВЪРХОВНАТА КАСАЦИОННА ПРОКУРАТУРА
Раздел I
Обхват и задачи на администрацията на Вър­
ховната касационна прокуратура
Чл. 23. (1) Администрацията на Върховната 
касационна прокуратура (ВКП) се състои от 
съдебен администратор, началници на админи­
стративни служби, административни секретари, 
експерти, прокурорски помощници, други длъж­
ности обща и специализирана администрация, 
както и от служби „Регистратура“, „Техническо 
обезпечаване“ и „Архив“ към ВКП и служби 
„Деловодство“ на отделите във ВКП. 
(2) Администрацията на ВКП, организирана 
в служби, подпомага дейността на заместниците 
на главния прокурор, на завеждащ отделите, 
прокурорите и осигурява осъществяването на 
прокурорската дейност.
(3) Администрацията на ВКП включва 
следните служби:
1. „Регистратура“;
2. „Техническо обезпечаване“;
3. „Архив“;
4. „Деловодство“ към секторите в отделите 
на ВКП.
Раздел II
Съдебен администратор
Чл.  24. (1) Администрацията на ВКП се 
ръководи от съдебен администратор.
(2) Съдебният администратор е пряко под­
чинен на главния прокурор и:
1. планира, организира и ръководи дейността 
на съдебните служители;
2. отговаря за управлението на администра­
тивната дейност във ВКП;
3. въвежда програмни решения по дълго­
срочното планиране, бюджетната политика, 
финансите, автоматизацията, снабдяването с 
оборудването и връзките с обществеността.
(3) Назначаването на съдебен администра­
тор се извършва след провеждане на конкурс, 
организиран от главния прокурор.
(4) За съдебен администратор се назнача­
ва лице, което е български гражданин, има 
завършено висше образование с образовател­
но-квалификационна степен „Магистър“, с не 
по-малко от 8 години трудов стаж и професи­
онален опит, не е осъждано на лишаване от 
свобода за умишлено престъпление от общ 
характер, независимо че е реабилитирано, и 
притежава необходимите професионални и 
нравствени качества. 
(5) Съдебният администратор не може да 
членува в политическа партия или коалиция, 
организация с политически цели, както и да 
извършва политическа дейност.